ผมร่วงตรงกลางหัว เป็นวงกลม มีขนานใหญ่ขึ้นครับ คันด้วย ตรงนั้นผมจขึ้นเป็นตอผมไม่ยาว
สวัสดีค่ะ อาการที่มีผมร่วงเป็นวงตรงกลางศีรษะ อาจเกิดจาก1. โรคกลากที่หนังศีรษะ หรือเชื้อราบนหนังศีรษะ (Tinea capitis) อาการคือ หนังศีรษะจะแห้งเป็นขุยขาวๆ คล้ายรังแค และมีผมร่วมเป็นหย่อมๆ และอาจมีสะเก็ดแข็งหนาสีเหลืองเป็นแผ่นๆ เชื้อราที่ลุกลามเข้าเส้นผม จะทำให้เส้นผมมีสีซีดลง เปราะ มีปลายเส้นผมที่หักคาเป็นปลายสั้น ๆ หรือเห็นเป็นจุดสีดำๆ ที่หนังศีรษะ ร่วมกับมีอาการคัน2. เป็นโรค Alopecia areata หรือโรคผมร่วงเป็นหย่อม เกิดจากความผิดปกติของระบบภูมิคุ้มกันที่ไปทำลายต่อมรากผมจนทำให้ผมร่วงเป็นหย่อม โดยทั่วไปบริเวณที่ผมร่วงจะมีลักษณะเป็นวงกลมเท่าเหรียญขนาดใหญ่ อาจมีอาการคันหรือมีผื่นแดงขึ้นบริเวณที่ผมร่วงด้วยได้ แต่จะไม่เห็นผมขึ้นเป็นตอให้เห็น3. อาการแพ้หรือระคายเคืองจากสารเคมีต่างๆ เช่น แชมพู ยาสระผม ยาย้อมผล เจลใส่ผม เป็นต้น แต่มักจะทำให้ผมร่วงไปทั่วๆ ไม่ได้เป็นหย่อม4. เป็นเหา ซึ่งหากคันและเกามาก จนผิวหนังเป็นแผล ก็อาจทำให้ผมร่วงได้5. เป็นโรค Trichotillomania หรือโรคดึงผม แต่ก็จะไม่มีอาการคัน6. ผมร่วงจากซิฟิลิสในระยะที่ 2 แต่มักไม่มีอาการคัน และจะพบมีผื่นตามตัวให้เห็นด้วย7.มีระดับฮอร์โมนไทรอยด์ผิดปกติ แต่มักจะร่วงทั่วๆ ไม่ได้รวงเป็นหย่อมแนะนำให้ไปพบแพทย์เฉพาะทางผิวหนังเพื่อตรวจค่ะ การรักษาก็จะขึ้นอยู่กับสาเหตุที่เป็น ในเบื้องต้น ก็ควรเลือกใช้แชมพูที่อ่อนโยนต่อเส้มผม งดการใช้เจล สเปรย์ต่างๆ กับเส้นผมไปก่อน งดการดัด การย้อมสีผม ส่วนบริเวณที่ผมร่วงไปจนเห็นหนังศีรษะ ก็ต้องป้องกันแสงแดดที่จะทำอันตรายต่อหนังศีรษะโดยสวมหมวกด้วยค่ะ